Actualizare. Conform Inspectoratului pentru Situații de Urgență Neamț, impactul a avut loc între patru autovehicule. "În evenimentul rutier au fost implicate 8 persoane care se aflau în două autoturisme, o autoutilitară și un autotren. Doar un bărbat de 57 de ani, conducătorul autoutilitarei, a fost asistat medical de echipajul SMURD la locul evenimentului", anunță ISU Neamț.
Un eveniment rutier soldat cu rănirea unei persoane a avut loc cu puțin timp în urmă în localitatea Bălțătești. Accidentul a fost anunțat prin apel la numărul unic de urgență 112, înregistrat în dispecerat în jurul orei 11:30. Din primele date se pare că au fost implicate două autovehicule, o mașină de mare tonaj și o autoutilitară. În urma impactului violent, șoferul celei de-a doua mașini a fost rănit. Urmează ca polițiștii rutieri să stabilească cauzele și condițiile în care a avut loc evenimentul nedorit
Vom reveni cu amănunte.
(G.S.)